கேள்வி: விளையாட்டு வழிக் கற்றல் குறித்து விரிவாக சொல்லுங்கள்.
பதில்: விளையாட்டு வழிக் கற்றல் (Learning through play) என்பது கல்வி மற்றும் உளவியலில் ஒரு குழந்தை தங்களைச் சுற்றியுள்ள உலகத்தைப் புரிந்துகொள்ளும் கற்றல் நடைமுறையினை விவரிக்கப் பயன்படுத்தப்படும் ஒரு சொல்லாகும். விளையாட்டின் மூலம் குழந்தைகள் சமூகம் மற்றும் அறிதிறன் திறன்களை வளர்த்துக் கொள்ளலாம், உணர்ச்சி ரீதியாக முதிர்ச்சியடையலாம், புதிய அனுபவங்கள் மற்றும் சூழல்களில் ஈடுபட தேவையான தன்னம்பிக்கை பெறலாம்.Human growth and the development of personality, Jack Kahn, S usan Elinor Wright, Pergamon Press, சிறு குழந்தைகளின் கற்றலுக்கான வழிமுறைகளில் விளையாடுவது, சக மாணவர்களுடன் இருப்பது, சுறுசுறுப்பாக இருப்பது, ஆராய்வது, புதிய அனுபவங்களைப் பெறுவது, தங்களுக்குள்ளேயே பேசுவது, மற்றவருடன் தொடர்புகொள்வது, உடல் மற்றும் மன சவால்களை எதிர்கொள்வது, புதிய விடயங்களை எவ்வாறு செய்வது என்று காட்டப்படுவது, திறன்களைப் பயிற்சி செய்தல் மற்றும் மீண்டும் மீண்டும் செய்தல் மற்றும் வேடிக்கையாக இருப்பது ஆகியவை அடங்கும்.Learning, playing and interacting. Good practice in early years foundation stages . Page 9
கேள்வி: விளையாட்டு வழிக் கற்றல் - வரையறைகள் என்பது என்ன?
பதில்: குழந்தைகள் தங்களுக்கான உலகத்தைப் புரிந்துகொள்ள விளையாட்டு உதவுகிறது. ஏனெனில் குழந்தைகள் ஆராய்வதற்கும் விளையாடுவதற்கும் இயற்கையாகவே சுயஆர்வத்தைக் கொண்டுள்ளனர். விளையாட்டின் வரையறைகள் ''ஐன்ஸ்டீன் நெவர் யூஸ் ஃப்ளாஷ்கார்ட்சில்'' குழந்தைகளுக்கான விளையாட்டின் ஐந்து கூறுகள் கூறப்பட்டுள்ளன.Einstein Never Used Flash Cards, Kathy Hirsh-Pasek, Roberta Michnick Golinkoff, Rodale, Inc., * விளையாட்டு மகிழ்ச்சியாக இருக்க வேண்டும். * விளையாட்டில் வெளிப்புற இலக்குகள் இருக்கக்கூடாது. * விளையாட்டு தன்னிச்சையானது மற்றும் தன்னார்வமானது. * விளையாட்டில் சுறுசுறுப்பான ஈடுபாடு உள்ளது. * விளையாட்டு என்பது நம்பிக்கையை உருவாக்குவதற்கான கூறுகளை உள்ளடக்கியது. கூடுதலாக, விளையாட்டு படைப்பாற்றல் மற்றும் கற்பனையால் வகைப்படுத்தப்படுகிறது. ''பெவர்லி டயட்ஸே மற்றும் டயான் காஷின்'' எனும் ஆராய்ச்சியாளர்கள் ''பிளேயிங் அண்ட் லேர்னிங்'' என்பதில் ஏழுவகையான பொதுப் பண்புகளை பின்வருமாறு கூறுகின்றனர். * விளையாட்டு சுறுசுறுப்பானது. * விளையாட்டு என்பது குழந்தைகளால் தொடங்கப்படுவது. * விளையாட்டு செயல்முறை சார்ந்ததாகும். * விளையாட்டு என்பது உள்ளார்ந்த செயலாகும். * விளையாட்டு என்பது தொடர்ச்சியானது. * விளையாட்டு என்பது விதிமுறைப்படி நடத்தப்படுகிறது. * விளையாட்டு என்பது அடையாளமாகும்.